laion/Wikipedia-Exotic huggingface dataset:
אליפות גרמניה בכדורגל 1948

אליפות גרמניה בכדורגל 1948 הייתה העונה ה-38 של התחרות והראשונה לאחר מלחמת העולם השנייה. זה היה השלב האחרון של עונת 1947/1948 בכדורגל הגרמני. התחרות הסתיימה בניצחון של נירנברג וזאת בפעם השביעית בתולדות המועדון. לפ.צ. קייזרסלאוטרן זו הייתה ההופעה הראשונה במשחק הגמר לאחר שנת 1903. התחרות כללה 8 קבוצות שהעפילו מליגות אזוריות: אוברליגה בשטח הכיבוש הבריטי – המבורג, פ.צ. סנט פאולי אוברליגה בשטח הכיבוש הסובייטי – פלניץ אוברליגה ברלין – אוניון ברלין אוברליגה בשטח הכיבוש הצרפתי – פ.צ. קייזרסלאוטרן, פ.צ.נויינדורף אוברליגה בשטח הכיבוש האמריקאי – נירנברג, מינכן 1860 המשחקים נערכו בשיטת נוק-אאוט. זו הייתה התחרות היחידה שבסופה לא הוענק פרס – הפרס שהיה מוענק לפני מלחמת העולם השנייה נעלם והכנת הפרס החדש לא הושלמה במועד. קבוצה משטח הכיבוש הסובייטי לא קיבלה אישור מהשלטונות להתייצב למשחק שהיה אמור להיערך בשטוטגרט. לא התייצבה למשחק בהיעדר אישור מהשלטונות הסובייטים לאחר הערכה. לאחר 90 דקות של המשחק התוצאה הייתה 2:2 מספר כדורגלנים כבשו 3 שערים במהלך התחרות: ורנר בסלר, פ.צ. קייזרסלאוטרן אוטמר ואלטר, פ.צ. קייזרסלאוטרן היינריך שפר, פ.צ. סנט פאולי פריץ מחט, פ.צ. סנט פאולי נתונים מפורטים מאתר rsssf נתונים מאתר weltfussball
עונת 1929/1930 בלה ליגה

עונת 1929/1930 הייתה העונה השנייה של לה ליגה, הליגה הספרדית הבכירה בכדורגל. העונה החלה ב-1 בדצמבר 1929 והסתיימה ב-30 במרץ 1930. הליגה כללה 10 קבוצות. אתלטיק בילבאו זכתה בתואר הראשון שלה כשהיא עושה זאת מבלי להפסיד אף משחק לאורך העונה. בנוסף לכך, היא זכתה בגביע המלך הספרדי. בהתאם לתוצאות העונה אתלטיקו מדריד ירדה ליגה. בהתאם לנתונים הרשמיים של LFP זוכה פרס הפיצ'יצ'י הוא: גיירמו גורוסטיסה (ספרד 1785 ספרד), אתלטיק בילבאו, שכבש 20 שערים ב-18 משחקים. בהתאם לנתוני עיתון הספורט MARCA הוא כבש 19 שערים בלבד. השוער המצטיין של העונה הוא: גרגוריו בלסקו (ספרד 1785 ספרד), אתלטיק בילבאו, שספג 28 שערים ב-15 משחקים. נתונים מפורטים מאתר rsssf נתונים מפורטים מאתר bdfutbol
יצהר (פירושונים)

יִצְהָר היא מילה נרדפת בעברית לשמן זית. האם התכוונתם ל... יצה"ר – ראשי תיבות של יצר הרע יצהר – התנחלות בשומרון יצהר – חברה ישראלית לייצור שמן וסבון שפעלה במאה ה-20 אישים: יצהר – דמות מקראית, בנו של קהת ואביו של קורח ברוך יצהר – קצין צבא, שימש כקצין משטרה צבאית ראשי
דבורה וייסמן

דבורה וייסמן (באנגלית: Dvora Waysman;‏ נולדה ב- 23 באפריל 1931) היא סופרת אוסטרלית-ישראלית. דבורה אופס נולדה במלבורן. עלתה לישראל ב-1971 עם בעלה וארבעת ילדיהם. המשפחה גרה בירושלים. שימשה כקצינת העיתונות של בית החולים שערי צדק. וייסמן כתבה ספרים שהוצאו לאור על ידי כ-20 הוצאות ברחבי העולם. כתבה מאמרים רבים לג'ואיש פרס. בעיקר, היא כותבת בנושאי טיולים, משפחה וחגים יהודיים. במשך שלושה עשורים לימדה וייסמן כתיבה יוצרת. ב-2014, הסרט רימון הזהב (בבימויו של דן תורג'מן), המבוסס על ספרה של וייסמן, תליון הזהב, זכה בפרס שבזי לחקר מורשת יהודי תימן לספרות. 1981 - פרס "לירושלים" על חיבוריה על העיר ירושלים 1988 – פרס זיו לעיתונות טלוויזיה מטעם צדק-מדות-מוסר. In A Good Pasture, ISBN 965-7344-58-1, Mazo Publishers, Nov. 2008 Seeds Of The Pomegranate, ISBN 965-7344-20-4, Mazo Publishers The Pomegranate Pendant, ISBN 965-7344-21-2, Mazo Publishers, Jan. 2007 Esther, A Jerusalem Love Story, ISBN 1-55874-822-9, Health Communications Jewish Detective Stories For Kids My Jewish Days of the Week, Hachai Publishing. Artwork by Melanie Schmidt. אתר הבית ובלוג של דבורה וייסמן רשימת הספרים המלאה, באתר המחברת קורות חיים ומבחר פרסומים, באתר הג'רוזלם פוסט קורות חיים ומבחר פרסומים, באתר אש התורה דבורה וייסמן, Mother's Day, באתר אש התורה דבורה וייסמן, How My Novel Became A Movie! By Dvora Waysman, באתר writersweekly John Purcell,‏ Dvora Waysman, author of The Pomegranate Pendant, answers Ten Terrifying Questions, באתר booktopia דבורה וייסמן, דף שער בספרייה הלאומית Sunday with Dvora Waysman, בבלוג של Jayna Morrow חגיגת פרס שבזי בהיכל התרבות, באתר פיתה יאיר לפיד, להבליט את הצד החיובי של המציאות, מעריב, 8 ביוני 1988 It's a picture book. Schmidt's bio can be found at http://hachai.com/bios.html
עונת 1930/1931 בלה ליגה

עונת 1930/1931 הייתה העונה השלישית של לה ליגה שהיא הליגה הספרדית הבכירה בכדורגל. העונה החלה ב-7 בדצמבר 1930 והסתיימה ב-5 באפריל 1931. הליגה כללה 10 קבוצות. דפורטיבו אלאבס עלתה למהליגה השנייה. אתלטיק בילבאו זכתה בפעם השנייה ברציפות. בנוסף לכך, היא זכתה בגביע המלך הספרדי. בהתאם לתוצאות העונה קלוב אירופה ירדה ליגה ולא חזרה לליגה הבכירה. בהתאם לנתונים הרשמיים של LFP זוכה פרס הפיצ'יצ'י הוא: אגוסטין סאוטו ארנה (ספרד 1785 ספרד), אתלטיק בילבאו, שכבש 27 שערים ב-17 משחקים. השוער הטוב ביותר של העונה הוא: ריקרדו זאמורה (ספרד 1785 ספרד), ריאל מדריד, שספג 27 שערים ב-14 משחקים. נתונים מפורטים מאתר rsssf נתונים מפורטים מאתר bdfutbol
אלפרד קסטלר

אלפרד קסטלר (3 במאי 1902 – 7 בינואר 1984) היה פיזיקאי צרפתי, אשר זכה בפרס נובל לפיזיקה ב-1966, על גילוי ופיתוח שיטות אופטיות למחקר תהודה הרציאנית באטומים. קסטלר נולד באלזס-לורן (אז תחת ההקיסרות הגרמנית). למד בקולמר ואחר כך באקול נורמל סופרייר. לימד פיזיקה בבורדו. קסטלר כתב גם שירים בגרמנית. פרק זה לוקה בחסר. אנא תרמו לוויקיפדיה והשלימו אותו. עיקר מחקריו היו בתחום מכניקת הקוונטים, הקשר בין אור לאטום וספקטרוסקופיה. מחקריו בתחומי המהוד האופטי ותהודה מגנטית גרעינית תרמו רבות לפיתוח הלייזר. קסטלר זכה בפרס נובל לפיזיקה ב-1966, על גילוי ופיתוח שיטות אופטיות למחקר תהודה הרציאנית באטומים. מדיה וקבצים בנושא אלפרד קסטלר בוויקישיתוף אלפרד קסטלר, באתר פרס נובל (באנגלית) אלפרד קסטלר, באתר פרויקט הגנאלוגיה במתמטיקה אלפרד קסטלר, באתר אנציקלופדיה בריטניקה (באנגלית) אלפרד קסטלר, באתר "Find a Grave" (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
מריה, נסיכת הוהנצולרן

מריה, נסיכת הוהנצולרן (בגרמנית: Maria von Hohenzollern, ‏17 בנובמבר 1845 - 26 בנובמבר 1912), הייתה נסיכה גרמנית מבית הוהנצולרן-זיגמרינגן, ואמו של אלברט הראשון, מלך הבלגים. מריה נולדה ב-17 בנובמבר 1845 בזיגמרינגן, לקרל אנטון, נסיך הוהנצולרן וליוזפינה, נסיכת באדן, בתם של קרל, הדוכס הגדול של באדן וסטפני דה בוהארנה. אביה היה נצר לבית הוהנצולרן-זיגמרינגן, שהיה ענף קתולי של בית הוהנצולרן, ואחיה הקטן קרל הוכתר מאוחר יותר כמלך רומניה. בהגיעה לפרקה הייתה מריה מועמדת פוטנציאלית להתחתן עם אדוארד, נסיך וויילס, אולם לבסוף התחתנה ב-25 באפריל 1867 עם הנסיך פיליפ, רוזן פלנדריה, בנו של לאופולד הראשון, מלך הבלגים. מריה הייתה אמנית מוכשרת, וציוריה אף הוצגו מדי פעם ביריד בבריסל. בנוסף היה למריה סלון ספרותי, שהיה מקום מפגש לסופרים רבים. בשנת 1905 מת בעלה פיליפ, ובשנת 1909 מת גיסה לאופולד השני, מלך הבלגים ללא בנים, ובנה אלברט הראשון, מלך הבלגים עלה לשלטון במקומו. ב-26 בנובמבר 1912 מתה מריה בבריסל, לאחר שסבלה כמה ימים מדלקת ריאות. ב-25 באפריל 1867 התחתנה מריה עם הנסיך פיליפ, רוזן פלנדריה, בנו של לאופולד הראשון, מלך הבלגים, ממנו היו לה 5 ילדים: בודואן, נסיך בלגיה (1869–1891) הנרייט, נסיכת בלגיה (1870–1948), התחתנה עם אמנואל, דוכס ונדום ז'וזפין מארי, נסיכת בלגיה (אנ') (1870–1871) ז'וזפין קרולין, נסיכת בלגיה (אנ') (1872–1958), התחתנה עם הנסיך קרל אנטון פון הוהנצולרן אלברט הראשון, מלך הבלגים (1875–1934) מדיה וקבצים בנושא מריה, נסיכת הוהנצולרן בוויקישיתוף מריה, נסיכת הוהנצולרן, באתר "Find a Grave" (באנגלית)
מריה הנרייטה, ארכידוכסית אוסטריה

מריה הנרייטה, ארכידוכסית אוסטריה (22 באוגוסט 1836 – 19 בספטמבר 1902), הייתה בתו של הארכידוכס יוזף, פלטין הונגריה, ואשתו של לאופולד השני, מלך הבלגים. מריה הנרייטה נולדה ב-22 באוגוסט 1836 בבודפשט, לארכידוכס יוזף, פלטין הונגריה ולמריה דורותיאה, דוכסית וירטמברג בתם של לודוויג, דוכס וירטמברג והנרייטה, נסיכת נסאו-ויילבורג. ב-22 באוגוסט 1853 התחתנה מריה הנרייטה עם לאופולד, נסיך הכתר של בלגיה, בנישואים שנועדו לחזק את מעמדו של בית המלוכה הבלגי. נישואי הזוג לא היו מוצלחים, ובני הזוג חיו רוב הזמן בנפרד. בשנת 1865 מת חמיה לאופולד הראשון, מלך הבלגים, ובעלה עלה לשלטון במקומו כלאופולד השני, מלך הבלגים. בשנת 1869 מת בנם הנסיך לאופולד, דוכס בראבנט, ובני הזוג ניסו להביא בן נוסף, אולם הניסיון נכשל, ונולדה בת, קלמנטין, נסיכת בלגיה. מריה הנרייטה נתנה לבנותיה חינוך מעולה, ומאוד טיפחה אותן. את זמנה השקיעה בעיקר בסוסיה ההונגריים. בשנת 1895 פרשה מריה הנרייטה מחצר המלוכה, ועברה להתגורר בספא, ובתה לואיז, נסיכת בלגיה החליפה אותה כגברת הראשונה של בלגיה. ב-19 בספטמבר 1902 מתה מריה הנרייטה בביתה בספא, והיא בת 66 שנים. ב-22 באוגוסט 1853 התחתנה מריה הנרייטה עם לאופולד השני, מלך הבלגים, ממנו נולדו לה 4 ילדים: לואיז-מארי אמליה (18 בפברואר 1858- 1 במרץ 1924), התחתנה עם פיליפ, נסיך סקסוניה-קובורג-גותה. לאופולד פרדינאן אלי ויקטור אלבר מארי (12 ביוני 1859 - 22 בינואר 1869). סטפני קלוטילד לואיז הרמיני מארי שארלוט (21 במאי 1864 - 23 באוגוסט 1945), התחתנה עם רודולף, נסיך הכתר האוסטרי, ולאחריו התחתנה עם אלמר לונלאיי, ולאחריו התחתנה עם וסארוס נאמני. קלמנטין אלברטין מארי לאופולדין (30 ביולי 1872 - 8 במרץ 1955), התחתנה עם ויקטור, נסיך נפוליאון. מדיה וקבצים בנושא מריה הנרייטה, ארכידוכסית אוסטריה בוויקישיתוף מריה הנרייטה, ארכידוכסית אוסטריה, באתר "Find a Grave" (באנגלית)
נפתלי איתן

נפתלי איתן (אייזן) (9 בפברואר 1935 - 18 בפברואר 2016) היה נשיא איגוד שופטי הכדורגל ושימש בתפקידים בכירים שונים בעיריית ירושלים, בעל עיטור ההוקרה "יקיר ירושלים". נולד למשפחה חרדית בירושלים. אביו, ששימש כרב, נהרג בתאונת דרכים בין רכבת לאוטובוס בהיות איתן בן 3, ולכן נשלח לבית היתומים "דיסקין" עם שני אחיו, שם שהה עד שמלאו לו 16. התגייס בגיל 18 ושירת בצה"ל במשך 15 שנה. השתחרר בדרגת סגן-אלוף. לאחר שחרורו בשנת 1968 החל לעבוד בעיריית ירושלים בתקופת כהונתו של ראש העיר טדי קולק. הוא שימש בתפקידי ניהול ומשאבי אנוש עד לפרישתו בשנת 1990. בין השאר היה סמנכ"ל לאמרכלות, משנה למנכ"ל ומ"מ מנכ"ל. שימש חבר הנהלה בקרן ירושלים, בתיאטרון ירושלים, בבצלאל ובלהקת הורה ירושלים. איתן כיהן בשנות ה-60 וה-70 כשופט כדורגל בינלאומי בישראל ומחוצה לה, היה יו"ר הוועדה המקצועית של איגוד השופטים ושימש יועץ של ראשי ההתאחדות בכל הנוגע לתפקוד המקצועי באיגוד. בשנת 2001 מונה לנשיא איגוד השופטים, וכיהן בתפקיד זה עד לפטירתו. בשנת 2006 הוענק לו עיטור הכבוד יקיר ירושלים לשנת תשס"ו על פעילותו הרבה, לרוב בהתנדבות, במוסדות ובארגונים שונים - למשל ניהול ספרייה בכלא רמלה ומתן הרצאות לאסירים בנושאי ספורט וחוקת הכדורגל - ועל שליחותו לקידום ולטיפוח תרבות הספורט בישראל. מר נפתלי איתן באתר יקיר ירושלים (יש לגלול מטה) דוד בן-שימול, הלך לעולמו נשיא איגוד השופטים נפתלי איתן, באתר ynet, 20 בפברואר 2016 "היום לא יבעטו כאן פנדל", אתר ההתאחדות לכדורגל בישראל, 24 ביולי 2011. דורון ברגרפרוינד, נפתלי איתן מונה לנשיא איגוד השופטים, באתר הארץ, 13 באוגוסט 2001 מר נפתלי איתן - יקיר העיר ירושלים, אתר עיריית ירושלים, תשס"ו.
רימאס קורטינאיטיס

רימאס קורטינאיטיס (נולד ב-15 במאי 1960 בקובנה, ליטא), הוא כדורסלן עבר ליטאי ומאמן חימקי מוסקבה. כשחקן זכה עם נבחרת ברית המועצות בכדורסל באליפות אירופה בכדורסל 1985, במדליית זהב באולימפיאדת סיאול (1988), במדליית כסף באליפות העולם בכדורסל 1986 ובמדליית ארד באליפות אירופה בכדורסל 1989. עם נבחרת ליטא בכדורסל זכה במדליית ארד באולימפיאדת ברצלונה (1992) ובאולימפיאדת אטלנטה (1996) ובמדליית כסף באליפות אירופה בכדורסל 1995. זכה חמש פעמים באליפות ברית המועצות בכדורסל גברים ופעם אחת באליפות ליגת העל הספרדית בכדורסל. כמאמן זכה שלוש פעמים ביורוקאפ (פעם אחת עם ריטאס וילנה ופעמיים עם חימקי מוסקבה), פעמיים באליפות ליטא, פעמיים בגביע הליטאי, פעם אחת באליפות הליגה הבלטית ופעם אחת באליפות הליגה המאוחדת של VTB. מדיה וקבצים בנושא רימאס קורטינאיטיס בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א
פאפה סוארה

פאפה סוארה (בצרפתית: Papa Souaré; נולד ב-6 ביוני 1990) הוא כדורגלן סנגלי המשחק בקרוידון בעמדת המגן השמאלי. סוארה התחיל את הקריירה שלו בקבוצת דיאמברס מליגת העל הסנגלית. בגיל 18 הצטרף לליל והתחיל בקבוצת המילואים של המועדון. לאחר שלא זכה לדקות משחק רבות בליל, בקיץ 2012 הושאל לסטאד ריימס על מנת לצבור דקות משחק. במדי ריימס שיחק 23 משחקים ולא כבש אף שער ובסיום העונה חזר לליל כשחקן הרכב. ב-1 בפברואר 2015 חתם ל-3 וחצי שנים בקריסטל פאלאס ששילמה עבורו 5.3 מיליון אירו. באוגוסט 2019 סוארה חתם בטרואה מהליגה הצרפתית השנייה. ב-6 בספטמבר 2021, סוארה חתם בצ'רלטון את'לטיק מהפוטבול ליג הראשונה. ב-17 ביולי 2023 סוארה חתם במאת'רוול מליגת העל הסקוטית. ב-29 בפברואר 2012 סוארה ערך את הופעת הבכורה שלו בנבחרת סנגל בתיקו 0-0 נגד דרום אפריקה. סוארה השתתף עם הנבחרת באולימפיאדת לונדון וגביע אפריקה לאומות 2015. ב-29 במרץ 2016 הבקיע את שער הבכורה שלו בנבחרת בניצחון 1-2 נגד ניז'ר. ב-11 בספטמבר 2016 סוארה נפצע בתאונת דרכים בכביש M4 בה שבר את רגלו ואת לסתיו, פציעה שלפי טענת הרופאים תמנע מסוארה לשחק כדורגל בחצי שנה הקרובה. מדיה וקבצים בנושא פאפה סוארה בוויקישיתוף פאפה סוארה, באתר Transfermarkt פאפה סוארה, באתר Soccerway פאפה סוארה, באתר BDFutbol פאפה סוארה, באתר WorldFootball.net פאפה סוארה, באתר National Football Teams פאפה סוארה, באתר FootballDatabase.eu
מריאנו אידלמן

מריאנו אידלמן (נולד ב-27 ביוני 1974) הוא קומיקאי, שחקן, מדבב וסטנדאפיסט ישראלי. התפרסם עם חבר הילדות שלו אלי פיניש בצמד הקומי "אלי ומריאנו", ושניהם שחקנים קבועים בתוכנית הסאטירית "ארץ נהדרת" מעונתה הראשונה. מריאנו נולד בארגנטינה, כבן יחיד ללואיסה ומרטין - רופא במקצועו. המשפחה עלתה לישראל ב-1978 כשמריאנו היה בן ארבע, וקבעה מגוריה בנתניה. כעבור כמה שנים נפטרה אמו ממחלת הסרטן. מריאנו למד עם אלי פיניש בתיכון ״שרת״ בעיר. בהמשך הוא למד תיאטרון בבית הספר למשחק "הבוסתן", והופעתו הטלוויזיונית הראשונה הייתה ב-1990 בתוכנית טלוויזיה לילדים בשם "קריאת כיוון", ששודרה בטלוויזיה החינוכית. ב-1996 בתום שירותו הצבאי, החל מריאנו את קריירת המשחק שלו, כשאת הופעתו הראשונה עשה לצד שותפו אלי פיניש בפינת הסטנד-אפ בתוכנית הבידור של דודו טופז "הראשון בבידור" ששודרה בערוץ 2, שם זכה הצמד לחשיפה. בהמשך השניים קיבלו פינה קבועה בתוכנית, בה השתתפו במשך שנתיים. במקביל הצמד העלה את מופע הסטנד-אפ "אלי ומריאנו עוברים על הצחוק", ובהמשך הופיעו בסדרה משלהם: "אחלה סרט". ב-2002 הוציא הצמד לשוק דיסק DVD ובו קטעים ממופע הסטנדאפ שלהם. ב-2002 השתתף מריאנו בסדרת הדרמה "שבתות וחגים" (עונה 3), וכן הופיע בתוכנית הסטנדאפ של ערוץ ביפ "לא נפסיק לצחוק". בין 2007–2013 שיחק מריאנו בסדרת הדרמה הקומית "עבודה ערבית", לצד נורמן עיסא ואחרים. מריאנו השתתף ב-2008 בסדרת הדרמה "על קצות האצבעות", שם גילם את השוטר בעל פגם ה"פציאליס". הסדרה זכתה בפרס מסך הזהב לשנת 2008. ב-2015 החל לשחק בסדרה הקומית "לה פמיליה" בערוץ 10. ב-2021 השתתף בסדרה "מי פה הבוס?" בה גילם את סגל. ב-2024 השתתף אידלמן בעונה השלישית של תוכנית הריאלטי "רוקדים עם כוכבים" והגיע למקום החמישי בחצי הגמר. החל מ-2003 משתתף אידלמן בכל עונות תוכנית הסאטירה "ארץ נהדרת", ששודרה תחילה בערוץ 2 ומאוחר יותר בערוץ 12 במסגרת שידורי קשת. בתוכנית מחקה מריאנו אנשי ציבור ובידור, כשהמרכזי שבהם הוא חיקוי ראש ממשלת ישראל בנימין נתניהו. ב-2010 שיחק בסרט של חבורת "ארץ נהדרת": "זוהי סדום". בין 2012–2014 שיחק בסדרה "הפרלמנט" בתפקיד הקטור - דמות המבוססת על אביו הרופא. באוקטובר 2023 השתתף בהקלטה המחודשת לשיר "יותר מזה אנחנו לא צריכים" של שלמה ארצי עם שאר משתתפי "ארץ נהדרת", לזכר הנרצחים ולמען החטופים והנעדרים במלחמת חרבות ברזל. ב-2004 השתתף בסרטו של אבי נשר "סוף העולם שמאלה" ובסרטו של שי כנות "אהבה קולומביאנית". ב-2013 השתתף ב-"X פסטיגל" בתפקיד "מאסטר X", לצד יובל סמו. ב-2014 השתתף בסרט הקומדיה "שושנה חלוץ מרכזי" בבימויו של שי כנות, ובאותה שנה השתתף גם במשחקי הפסטיגל - לצד אלי פיניש. ב-2021 השתתף באלבום "השחור החדש יותר" של גיא מזיג בשיר "The Funky Zachen". ב-2004 מריאנו דיבב את ברני הכריש בסרט "תפוס ת'כריש". ב-2008 דיבב את ראש עיריית מקדוד בגרסה העברית של הסרט "הורטון שומע מישהו". מריאנו נשוי לאידה, ולהם 3 ילדים. לאידלמן ילדה נוספת מאשתו הראשונה. מתגורר בנתניה. מדיה וקבצים בנושא מריאנו אידלמן בוויקישיתוף מריאנו אידלמן, במיזם "אישים" לתיעוד היצירה הישראלית מריאנו אידלמן, במסד הנתונים הקולנועיים IMDb (באנגלית) מריאנו אידלמן, באתר "אידיבי", מאגר הידע העברי לקולנוע ישראלי ועולמי מריאנו אידלמן, באתר ספר הקולנוע הישראלי לירון שמם, ‏"למות בתכנית זה חלום של כל שחקן", באתר ‏מאקו‏, 10 ביולי 2014 מרב בטיטו, הזוג המוכר, באתר "ידיעות אחרונות", 2 באוקטובר 2016 גיל משעלי, ‏עובד על הפוינט: מריאנו אידלמן לוהק ל"רוקדים עם כוכבים", באתר ‏מאקו‏, 18 בפברואר 2024 שלמה ארצי וארץ נהדרת - יותר מזה אנחנו לא צריכים 2023, נבדק ב-2023-10-26
סופיה, נסיכת הולנד

סופיה, נסיכת הולנד (בהולנדית: Sophie van Oranje-Nassau); ‏8 באפריל 1824 - 23 במרץ 1897), הייתה בתו של וילם השני, מלך הולנד ואשתו של קרל אלכסנדר, הדוכס הגדול של סקסוניה-ויימאר-אייזנך. סופיה נולדה ב-8 באפריל 1824 בהאג, שהשתייכה לממלכה המאוחדת של ארצות השפלה, לוילם, נסיך אורנז' ולאנה פבלובנה, הנסיכה הגדולה של רוסיה, בתו של פאבל הראשון, קיסר רוסיה. ב-8 באוקטובר 1842 התחתנה סופיה עם בן דודה קרל אלכסנדר, נסיך הכתר של סקסוניה-ויימאר-אייזנך, ממנו נולדו לה 4 ילדים. סופיה לא הייתה יפה בכלל, אולם פיצתה על זה בעזרת פיקחותה הרבה, וכן על ידי הלבושים והתכשיטים הנאים שתמיד לבשה. בשנת 1853 מת חמיה קרל פרידריך, הדוכס הגדול של סקסוניה-ויימאר-אייזנך, ובעלה עלה לשלטון במקומו כקרל אלכסנדר, הדוכס הגדול של סקסוניה-ויימאר-אייזנך. בשנת 1890 מת אחיה וילם השלישי, מלך הולנד, ובתו עלתה לשלטון במקומו כוילהלמינה, מלכת הולנד, תוך שסופיה משמשת כנסיכת הכתר עד למותה ב-23 במרץ 1897. ב-8 באוקטובר 1842 התחתנה סופיה עם קרל אלכסנדר, הדוכס הגדול של סקסוניה-ויימאר-אייזנך, ממנו נולדו לה 4 ילדים: קרל אוגוסט, נסיך הכתר של סקסוניה-ויימאר-אייזנך (1844–1894) מריה אלכסנדרינה, נסיכת סקסוניה-ויימאר-אייזנך (1849–1922), התחתנה עם היינריך השביעי, נסיך רויס. אנה, נסיכת סקסוניה-ויימאר-אייזנך (1851–1859) אליזבת זיבילה, נסיכת סקסוניה-ויימאר-אייזנך (1854–1908), התחתנה עם יוהאן אלברכט, דוכס מקלנבורג-שוורין. מדיה וקבצים בנושא סופיה, נסיכת הולנד בוויקישיתוף סופיה, נסיכת הולנד, באתר "Find a Grave" (באנגלית)
פרנץ יוזיאס, דוכס סקסוניה-קובורג-זאלפלד

פרנץ יוזיאס, דוכס סקסוניה-קובורג-זאלפלד (בגרמנית: Franz Josias Herzog von Sachsen-Coburg-Saalfeld‏; 25 בספטמבר 1697 – 16 בספטמבר 1764) היה דוכס סקסוניה-קובורג-זאלפלד בין השנים 1745–1764. פרנץ יוזיאס נולד ב-25 בספטמבר 1697 בזאלפלד שהשתייכה לדוכסות סקסוניה-זאלפלד, ליוהאן ארנסט הרביעי, דוכס סקסוניה-קובורג-זאלפלד, ולשרלוטה יוהאנה, רוזנת ולדק-וילדונגן, בתו של יוזיאס השני, רוזן ולדק-וילדונגן. בשנת 1718 התגייס פרנץ יוזיאס לצבא האימפריה הרומית הקדושה, אולם בשנת 1720 חזר על פי דרישת אביו לקובורג. בשנת 1724 התחתן אחיו כריסטיאן ארנסט בנישואים מורגנטיים, ובשל כך הורה אביו שלאחר מותו ישלטו שניהם במשותף. בשנת 1729 מת אביו יוהאן ארנסט הרביעי, דוכס סקסוניה-קובורג-זאלפלד, ופרנץ יוזיאס ואחיו כריסטיאן ארנסט השני, דוכס סקסוניה-קובורג-זאלפלד עלו לשלטון במקומו, אולם כריסטיאן ארנסט היה השליט העיקרי. בשנת 1733 החל פרנץ יוזיאס להיות השליט העיקרי בדוכסות, ובשנת 1735 החל לשלוט לבדו בקובורג. ב-4 בספטמבר 1745 מת אחיו כריסטיאן ארנסט השני, דוכס סקסוניה-קובורג-זאלפלד, ופרנץ יוזיאס עלה במקומו לשלטון. בין השנים 1750–1755 היה פרנץ יוזיאס העוצר של דוכסות סקסוניה-ויימאר בשם ארנסט אוגוסט השני, דוכס סקסוניה-ויימאר-אייזנך. ב-16 בספטמבר 1764 מת פרנץ יוזיאס, ובנו ארנסט פרידריך, דוכס סקסוניה-קובורג-זאלפלד עלה לשלטון במקומו. ב-2 בינואר 1723 התחתן פרנץ יוזיאס עם אנה סופיה, נסיכת שוורצבורג-רודולשטט, בתו של לודוויג פרידריך הראשון, נסיך שוורצבורג-רודולשטט, ממנה נולדו לו 8 ילדים: ארנסט פרידריך, דוכס סקסוניה-קובורג-זאלפלד (1724–1800) יוהאן וילהלם (1726–1745) אנה סופיה (1727–1728) כריסטיאן פרנץ (1730–1797) שרלוטה סופיה, נסיכת סקסוניה-קובורג-זאלפלד (1731–1810), התחתנה עם לודוויג, דוכס מקלנבורג-שוורין פרדריקה מגדלנה (1733 – 1734) פרדריקה קרולינה, נסיכת סקסוניה-קובורג-זאלפלד (1735–1791), התחתנה עם קרל אלכסנדר, מרקיז ברנדנבורג-אנסבך יוזיאס, נסיך סקסוניה-קובורג-זאלפלד (1737–1815) מדיה וקבצים בנושא פרנץ יוזיאס, דוכס סקסוניה-קובורג-זאלפלד בוויקישיתוף פרנץ יוזיאס, דוכס סקסוניה-קובורג-זאלפלד, באתר "Find a Grave" (באנגלית)
יובל שגב

יובל שגב (נולד ב-28 בינואר 1978 בחיפה) הוא שחקן, בדרן וקומיקאי ישראלי. את הקריירה הטלוויזיונית החל שגב בגיל 16, כשהנחה את "אנטנה", תוכנית אירוח קומית בערוץ קהילתי. לאחר שירותו הצבאי כסאונדמן בקריה שבתל אביב, החל ללמוד משחק בבית הספר למשחק של סמינר הקיבוצים ואף בסדנת ליצנות בפריז. כשחזר לארץ החל לופיע בבמה הפתוחה של תיאטרון "תמונע", ויחד עם חבריו יונתן לב ונדב בושם הופיע במופע "ישבנים קוראים שירה". לאחר מכן הופיע ככתב לוקסמבורגי הזוי ומגוחך בשם "רנו פסקאל" בפינת וידאו מיוחדת באתר "נענע". עקב הצלחת הפינה העלה בשנת 2005 תוכנית טלוויזיה הומוריסטית בשם "עולמו של רנו פסקאל" בערוץ ההומור "ביפ". בסדרה הופיע במגוון דמויות, ביניהן רנו פסקאל, נתניה פולג וחמיד אל מוסלסל. בנוסף, באותה שנה השתתף כשחקן משנה בתוכנית הסאטירה "ארץ נהדרת" ובתוכנית הדרמה "אמא'לה". בשנת 2007 הצטרף לצוות השחקנים בתוכנית "של מי השורה הזאת?" ובהמשך השנה השתתף בתוכנית הסאטירה "גלגל החדשות". בשנת 2008 הקים את "קקי הפקות" והפיק את סדרת הטלוויזיה "חיות פשע", ששודרה בערוץ "ביפ" אותה הוא גם כתב וביים. בנוסף הופיע בסדרה הקומית "פאפאדיזי". ב-2010 הוא שיחק, ביים והפיק סדרה קומית, אותה כתב ביחד עם רועי עידן, בשם "בובי ואני" בערוץ "ביפ". בשנת 2011 התארח בפרק האחרון של העונה השלישית של הסדרה הקומית של נאור ציון שנקראת ״החברים של נאור״ ששודרה בערוץ עשר, גילם את אשר, בן דוד של ברווז (עידו מוסרי). בשנת 2012 ביים את הווידאו קליפ לשיר "כל יום משתנה" לזמר שי נובלמן, בכיכובם של האחים נובלמן והשחקן מייק בורשטיין. בשנת 2013 שיחק בסדרה הקומית "מלבי אקספרס" ששודרה בערוץ 10. גילם את מושיקו נקש. בשנת 2015 שיחק את חגי נוימן בסדרת הדרמה "המדרשה" בערוץ 2 ובסרט "ירח בבית 12". בשנת 2018 שיחק בסדרה הקומית "הפסיכולוגית" בכאן 11. בשנת 2020 התארח בעונה השנייה של הסדרה הקומית של כאן 11 ״קופה ראשית״, גילם את גזר, עובד חדש בסופר, ששירה (נועה קולר) מעסקיה אותו בשביל ההובלות ובחרה בו לפי השיטה של סטיב ג'ובס, בסוף הוא מתגלה כגנב. בשנת 2022 השתתף בעונה השנייה של סדרת הפשע-קומית "מלכות". בשנת 2024 החל לשחק בסדרת הילדים המאבטחת בערוץ זום. יובל שגב, במיזם "אישים" לתיעוד היצירה הישראלית יובל שגב, במסד הנתונים הקולנועיים IMDb (באנגלית) יובל אברמוביץ', בדרך כלל אני עושה מה שאני רוצה, באתר ynet, 4 בינואר 2006 איילת שני, אני בשיחה - ליובל שגב נוח בשוליים, ולא דחוף להתבגר, באתר הארץ, 24 במרץ 2012
אוגוסטה, נסיכת בריטניה

אוגוסטה, נסיכת בריטניה (באנגלית: Princess Augusta of Great Britain;‏ 31 ביולי 1737 – 31 במרץ 1813), הייתה נכדתו של ג'ורג' השני, מלך בריטניה, אשתו של קרל וילהלם פרדיננד, דוכס בראונשווייג-וולפנביטל, ואמה של קרולינה מבראונשווייג-וולפנביטל - אשתו של ג'ורג' הרביעי, מלך הממלכה המאוחדת. אוגוסטה נולדה ב-31 ביולי 1737 בארמון סנט ג'יימס, לונדון, לפרדריק, נסיך ויילס ולאוגוסטה, נסיכת סקסוניה-גותה-אלטנבורג, בתם של פרידריך השני, דוכס סקסוניה-גותה-אלטנבורג, ומגדלנה אוגוסטה, נסיכת אנהלט-צרבסט. אוגוסטה גדלה בארמון קיו, שם התחנכה יחד עם אחיה ג'ורג' הנסיך מוויילס, ולמדה היסטוריה, ספרות, צרפתית ואיטלקית. ב-16 בינואר 1764 התחתנה אוגוסטה עם בן דודה קרל וילהלם פרדיננד, נסיך הכתר של בראונשווייג-וולפנביטל בקפלה המלכותית בלונדון, ולאחר מכן נסעו השניים לבראונשווייג. לקראת לידת בתה הבכורה - אוגוסטה, דוכסית בראונשווייג-וולפנביטל, נסעה אוגוסטה לבריטניה, על מנת ללדת בסיבה מוכרת. בכל תקופת חייו של חמיה - קרל הראשון, דוכס בראונשווייג-וולפנביטל, הייתה אוגוסטה בצל חמותה הדומיננטית - פיליפינה שרלוטה, נסיכת פרוסיה, ומשום כך התרחקה מחיי החצר. בשנת 1780 מת חמיה קרל הראשון, דוכס בראונשווייג-וולפנביטל, ובעלה עלה לשלטון במקומו כקרל וילהלם פרדיננד, דוכס בראונשווייג-וולפנביטל. בשנת 1806 נהרג בעלה קרל וילהלם פרדיננד במהלך קרב ינה-אאורשטדט, ולאחר מכן נכבשה דוכסות בראונשווייג. בעקבות כך ברחה אוגוסטה לבריטניה, והתגוררה שם לצד משפחתה עד למותה ב-31 במרץ 1813. בשנת 1764 התחתנה אוגוסטה עם קרל וילהלם פרדיננד, דוכס בראונשווייג-וולפנביטל, ממנו נולדו לה 7 ילדים: אוגוסטה, דוכסית בראונשווייג-וולפנביטל (1764–1788), התחתנה עם פרידריך השלישי, דוכס וירטמברג קרל גאורג אוגוסט, נסיך הכתר של בראונשווייג-וולפנביטל (1766–1806) קרולינה, דוכסית בראונשווייג-וולפנביטל (1768–1821), התחתנה עם ג'ורג' הרביעי, מלך הממלכה המאוחדת גאורג וילהלם כריסטיאן (1769–1811) אוגוסט (1770–1822) פרידריך וילהלם, דוכס בראונשווייג-וולפנביטל (1771–1815) אמליה קרולינה דורותיאה לואיזה (1772–1773) מדיה וקבצים בנושא אוגוסטה, נסיכת בריטניה בוויקישיתוף
ציפורי זיפים

ציפורי זיפים (שם מדעי: Dasyornithidae) היא משפחת ציפורי שיר החיות רק ביבשת אוסטרליה. במשפחה ישנו סוג יחיד - ציפור זיפים (Dasyornis) ובו 3 מינים. בעבר הן שויכו למשפחת אכנתיזיים או לפרדלוטיים, אך הועברו למשפחה נפרדת. מינים אלה בינוניים באורך 17–27 סנטימטרים והם בעלי זנב ארוך ורגליים ארוכות והם מותאמים להליכה על הקרקע ולריצה. הנוצות חומות מחום אדמוני ועד לחום זית, והבטן והצוואר אפורים. המקור מחודד ומכוסה בתחילתו בזיפים קצרים, מהם קיבלה הציפור את שמה. ציפורים אלה חיות בשיחים וביערות שבאזורי האקלים הים-תיכוני בדרומה של אוסטרליה, בדרום-מזרחה ובדרום-מערבה. הן חיות רוב הזמן בצמחייה הסבוכה ויוצאות ביום כשאין סכנה. רוב הזמן הן נמצאות על הקרקע ויעופו רק כאמצעי הימלטות אחרון. הן מנפנפות בזנבותיהם הגדולים בזמן שהן נעות ומחפשות זרעים, חרקים, עכבישים ותולעים. משפחה ציפורי זיפים (Dasyornithidae) סוג ציפור זיפים (Dasyornis) מין Dasyornis brachypterus מין Dasyornis broadbenti מין Dasyornis longirostris מדיה וקבצים בנושא ציפורי זיפים בוויקישיתוף ציפורי זיפים, באתר ITIS (באנגלית) ציפורי זיפים, באתר NCBI (באנגלית) ציפורי זיפים, באתר GBIF (באנגלית)